text: Ny islandsk kanon til SønderjyskE 
  15 august 2013 kl. 05.18
  Håndbold-damerne fik i sidste uge kontrakt med to islandske stor-spillere. Nu kommer der en til.
  Den islandske forstærkning er den rutinerede storskytte og venstre back, Ramune Pekarskyte, som bl.a. har optrådt i de seneste sæsoner for den norske ligaklub, Levanger HK. Den 32-årige Ramune har spillet landskampe for både Island og Litauen, hvor hun oprindeligt er født.
  
  Vigtig forsvarsspiller
  Ifølge sportschef Olivera Kecman kan de sønderjyske tilskuere godt glæde sig til at opleve den islandske storskytte i aktion.
  - Ramune Pekarskyte er gennembrudsstærk spiller, som også har et fantastisk skud fra distancen. Hun har sin fysik med sig, og bliver dermed også en vigtig brik i forsvarsspillet, siger Kecman.
  SønderjyskE Damehåndbold offentliggjorde i forrige uge tilgangen af de to islandske landsholdsspillere, Karen Knútsdóttir og Stella Sigurðardóttir.
  